આથી વિરુદ્ધ શારીરિક રીતે નબળા વર્ગના યુવાનો ડબલ સવારી ન ખેંચી શકવાને કારણે ઘેર પડ્યા રહશે. સમય જવા છતાં આ લોકો માવડિયામાંથી ગર્લફ્રેન્ડ-વડિયા ચાહે તો પણ નહિ બની શકે. આમ થવાથી માતાઓ રાજી થઈ પોતાનાં ‘દીકુઓ’ને બમણું ખવડાવશે. આમ બબુકડો દીકુ ફૂલીને સુમો બની જશે. જોકે આમ થવાથી તેઓ ખાતાં-પીતાં ઘરનાં છે એવો દેખાવ સર્જાશે. આ પરિસ્થિતિમાં એમને છોકરી મળી તો જશે, પણ છોકરી પણ ખાતા-પીતાં ઘરની હોવાથી ઘરમાં, અને ખાસ કરીને બાથરૂમ આગળના પેસેજમાં અવરજવર દરમિયાન મીઠી અથડામણો સર્જાશે. આમ એકંદરે ઘરોમાં સુમેળભર્યું વાતાવરણ સર્જાશે.